สวัสดีค่ะ หนูทำหมันแล้ว3ปี แต่ไม่รู้ว่าทำแบบผูกหรือยังไง ปกติประจำเดือนมาทุกเดือนคะ แต่เดือนสิงหาคมที่ผ่านมานี้ ยังไม่มาคะ ซื้อที่ตรวจมาตรวจแล้ว2อัน ก็ขึ้นขีดเดียว ช่วงนั้นกินเหล้าเกือบทุกวัน เกี่ยวกันไหมคะที่ประจำเดือนไม่มา แต่ก็มีตกขาวเหมือนแป้งเปียก แล้วก็ใสๆ จะท้องนอกมดลูกหรือป่าวคะ หรือจะเป็นอะไรร้ายแรงรึป่าว
สวัสดีค่ะ การทำหมันนั้น ถือเป็นวิธีคุมกำเนิดที่ถาวร แต่ก็ไม่สามารถป้องกันการตั้งครรภ์ได้ 100% อย่างไรก็ตาม โอกาสในการตั้งครรภ์นั้นถือว่าน้อยมาก โดยจะมีโอกาสตั้งครรภ์ได้ประมาณ 0.2% ในช่วงปีแรก หลังจากนั้นจะค่อยๆ น้อยลงไปอีก ดังนั้น หากทำหมันมา 3 ปีแล้ว โอกาสในการตั้งครรภ์จึงถือว่าน้อยมากค่ะนอกจากนี้ หากได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำนหนักลด หรือมีน้ำหนักเพิ่มขึ้นเร็ว เป็นต้นสำหรับการดื่มแอลกอฮอล์ทุกวัน หากทำให้การทานอาหารลดลง หรือมีน้ำหนักลดลง หรือทำให้ไม่ค่อยได้พักผ่อน ก็อาจมีผลทำให้ประจำเดือนไม่มาได้ค่ะส่วนตกขาวเหมือนแป้งเปียกและแบบใสๆ หากไม่ได้มีอาการคันหรือแสบช่องคลอด ไม่มีกลิ่นเหม็นผิดปกติ ก็ถือว่าเป็นปกติดีค่ะ